**OPERA Travel & Tours**

Κ.Καρτάλη 146(με Γαλλίας γωνία)Βόλος

Τηλ/fax: 24210 35865 6980280488

ΜΗΤΕ 0726Ε60000044201

**ΠΡΟΓΡΑΜΜΑ 3ημ ΕΚΔΡΟΜΗΣ**

**ΠΑΝΟΡΑΜΑ ΜΑΚΕΔΟΝΙΑΣ**

***ΦΛΩΡΙΝΑ - ΟΧΡΙΔΑ – ΜΠΙΤΟΛΑ - ΠΡΕΣΠΕΣ-ΛΟΥΤΡΑ ΠΟΖΑΡ***

***ΕΔΕΣΣΑ - ΚΑΣΤΟΡΙΑ***

**29/11/2024-01/12/2024**

**170€/άτομο με ημιδιατροφή**

**1η μέρα 29/11/2024 ΒΟΛΟΣ – ΛΟΥΤΡΑ ΠΟΖΑΡ - ΦΛΩΡΙΝΑ:**

 Αναχώρηση νωρίς το πρωί με προορισμό τα **Λουτρά Πόζαρ** κάνοντας τις απαραίτητες ενδιάμεσες στάσεις για καφέ και ξεκούραση.

 Φτάνοντας στα Λουτρά Πόζαρ, όσοι επιθυμούν θα έχουν την δυνατότητα να απολαύσουν τα ιαματικά νερά, λαμβάνοντας όχι μόνο τις θεραπευτικές και ευεργετικές ιδιότητές τους αλλά ταυτόχρονα ευεξία, χαλάρωση και αναζωογόνηση. Ελεύθερος χρόνος στο Λουτράκι για φαγητό, καφέ εξ ιδίων.

 Αναχωρούμε με προορισμό την πόλη της **Φλώρινας**. Ένα υπέροχο φυσικό τοπίο που διατρέχεται από έξι πανέμορφες λίμνες (Βεγορίτιδα, λίμνη των Πετρών, Ζάζαρη, Χειμαδίτιδα, Μικρή και Μεγάλη Πρέσπα), παραλίμνια χωριά με εικόνες και μνημεία που χάνονται στα βάθη του χρόνου, πέτρινοι διατηρητέοι οικισμοί και μια πρωτεύουσα που επίσης χαρακτηρίζεται έντονα από το υγρό στοιχείο συνθέτουν το «μαγευτικό» τοπίο της πόλη της Φλώρινας. Στην Φλώρινα μπορεί να προμηθευτεί κανείς τοπικά προϊόντα όπως Φασόλια Πρεσπών, Πιπεριές Φλωρίνης, Πλεκτά κεριά Φλώρινας κ.α.

Άφιξη και τακτοποίηση στο ξενοδοχείο, ξεκούραση. Δείπνο στο ξενοδοχείο, διανυκτέρευση.

**2η μέρα 30/11/2024 ΜΠΙΤΟΛΑ- ΟΧΡΙΔΑ**

Μετά το πρωινό μας, αναχωρούμε για τον συνοριακό σταθμό της Νίκης, από όπου θα μεταβούμε στην **Μπίτολα**, μια πόλη με μεγάλη αρχιτεκτονική κομψότητα. Η πόλη ήταν το διπλωματικό και πολιτιστικό κέντρο της Οθωμανικής Αυτοκρατορίας στα Βαλκάνια.Τα τζαμιά Yeni, Isak και Yahdar-Kadi του 16ου αιώνα, καθώς και το επιβλητικό Saat Kula (Πύργος του Ρολογιού), φέρνουν περαιτέρω απόψεις της οθωμανικής κυριαρχίας. Η πολυσύχναστη Stara Čaršija (παλαιό παζάρι) άνθισε σε παλιές μέρες ως ένα σημαντικό εμπορικό κέντρο στα Βαλκάνια, γεμάτο σε περισσότερα από χίλια καταστήματα χειροτεχνίας. Ελεύθερος χρόνος για καφέ.

Συνεχίζουμε για την παλιά πόλη της Οχρίδας όπου μαζί με τον ξεναγό μας θα επισκεφθούμε την **Μητρόπολη της Αγίας Σοφίας** (1035)  με τις υπέροχες τοιχογραφίες από τον 11ο, 12ο και 13ο αι. (περιλαμβάνονται σκηνές από την Παλαιά Διαθήκη, η πομπή των Αγγέλων που υποκλίνονται μπροστά στην Παρθένο Μαρία, αλλά και τοιχογραφία 40 Ρωμαίων μαρτύρων που αρνήθηκαν να αποποιηθούν το Χριστιανισμό), **το Μοναστήρι του Αγίου Κλήμεντα & Παντελεήμονα** ( που ιδρύθηκε απο τον Άγιο Κλήμη της Αχρίδας, ένθερμο υπέρμαχο της Ορθοδοξίας), **το Αρχαίο Θέατρο** και το **Εθνικό εργαστήριο χειροποίητου χαρτιού**, πάπυρου, ένα από τα επτά εργαστήρια σε παγκόσμια κλίμακα. Ελεύθερος χρόνος για φαγητό εξ ιδίαν.

Επιστροφή στην Φλώρινα στο ξενοδοχείο μας, ξεκούραση. Δείπνο στο ξενοδοχείο, διανυκτέρευση.

**3η μέρα 01/12/2024 ΦΛΩΡΙΝΑ – ΠΡΕΣΠΕΣ - ΨΑΡΑΔΕΣ– ΚΑΣΤΟΡΙΑ-ΒΟΛΟΣ**

Μετά το πρωινό μας αναχωρούμε για τις Πρέσπες και συγκεκριμένα για τον **Άγιο Αχίλλειο**. Στο μικροσκοπικό νησί του Αγίου Αχιλλείου, επι πολλά χρόνια, όταν πάγωνε η λίμνη οι δυσκολίες των λιγοστών κατοίκων ήταν τεράστιες. Το πρόβλημα αυτό λύθηκε με την κατασκευή μιας πλωτής γέφυρας. Εμείς θα πάμε στο νησάκι με τις 23 Βυζαντινές εκκλησίες και θα επισκεφθούμε αυτήν που παρουσιάζει ιδιαίτερο ενδιαφέρον, την ερειπωμένη εκκλησία του Αγίου Αχιλλείου (11αι.).

Κατόπιν αναχωρούμε για το τελευταίο μοναδικό ελληνικό χωριό στις όχθες της μεγάλης Πρέσπας πριν τα αλβανικά σύνορα, τους **Ψαράδες**. Εκεί μπορεί κανείς να επισκεφθεί την εκκλησία της Κοίμησης της Θεοτόκου. Ελεύθερος χρόνος, προαιρετικό φαγητό.

Τελευταίος μας σταθμός η αρχοντική **Καστοριά** όπου θα παραμείνουμε για έναν καφέ ή μια σύντομη περιήγηση.

Αναχωρούμε για την πόλη μας κάνοντας τις απαραίτητες ενδιάμεσες στάσεις για καφέ και ξεκούραση.

**EΠΙΒΑΡΥΝΣΗ ΜΟΝΟΚΛΙΝΟΥ ΔΩΜΑΤΙΟΥ : + 35€**

**ΣΤΗ ΤΙΜΗ ΠΕΡΙΛΑΜΒΑΝΟΝΤΑΙ:**

* Όλες οι μεταφορές από και προς τους αναγραφόμενους προορισμούς με πολυτελές σύγχρονο πούλμαν.
* Διαμονή στο ξενοδοχείο “LINGOS”(κεντρικό) στην Φλώρινα με ημιδιατροφή.
* Συνοδός γραφείου.
* Ξεναγός για την Οχρίδα.
* Οι περιηγήσεις μας σύμφωνα με το πρόγραμμα της εκδρομής.
* Ασφάλεια Αστικής Ευθύνης.
* ΦΠΑ.

**ΣΤΙΣ ΤΙΜΕΣ ΔΕΝ ΠΕΡΙΛΑΜΒΑΝΟΝΤΑΙ:**

* Ότι αναφέρεται στο πρόγραμμα ως προτεινόμενο ή προαιρετικό.
* Οι είσοδοι σε μουσεία, αρχαιολογικούς χώρους, λοιπά αξιοθέατα, φιλοδωρήματα κλπ.
* Φόρος διαμονής που πληρώνεται στο ξενοδοχείο.

**ΛΟΙΠΕΣ ΠΛΗΡΟΦΟΡΙΕΣ**

* **Η δέσμευση θέσης επιβεβαιώνεται προκαταβολή 30% του συνολικού ποσού.**
* Το πρόγραμμα δύναται να μεταβληθεί χωρίς παραλείψεις, για την καλύτερη εξυπηρέτηση της εκδρομής.